**Beitzah Found on Yom Tov Morning**

**ריטב"א**

דר' יוחנן לא שכיחא. פירוש לא שכיחא כולי האי בלידת לילה בדספנא מארעא. וכתב הריטב"א ז"ל בשם רבו ז"ל דכיון דאילו לא בדק כיון שהשכים לא תלינן בלידת לילה דלא שכיחא שמעינן דנכרי ששלח ביצים לישראל ביום טוב ואינם ניכרים אם היו מהיום או מאתמול שהם מותרין דבמאי דשכיח טפי תלינן ורוב ביצים דעלמא מן הימים שעברו הם וכל דפריש מרובא פריש. ולא עוד אלא אפילו הלך שם ישראל ולקחן מביתו לא אמרינן כדאמרינן בכתובות דהיכא דאזלא איהי לגביהו הוה ליה מחצה על מחצה משום קבוע. דהתם הוא דאיתחזק ודאי פסול ואפילו חד אבל הכא לא איתחזק בבית הנכרי ביצה שנולדה היום כי שמא לא נולדה שם ואם נולדה שמא אכלה קודם לכן. וכן היה הרב ז"ל מורה הלכה למעשה עד כאן.

**רשב"א**

אבל הרשב"א ז"ל אינו סובר כן. ואפילו לדברי הריטב"א ז"ל נראה לי דבראש השנה אילו שלח נכרי לישראל ביום טוב שני שהן אסורין דדילמא מאתמול נולדה ולא אמרינן זה כמה ימים נולד כי היכי דלישתרו כן נראה לי. ואף על גב דהכא אמרינן מאתמול רמיתה ולא אמרי דבלילה נולדה ולהוי ספק ומספק ראוי לאוסרה כדאמרינן לעיל דאם ספק שנולדה בחול או ביום טוב אסורה. ההיא בשמצאה בתוך היום דאיפשר דהיום נולדה. אבל הכא שהשכים לא תלינן בלידת לילה דלא שכיחא כדפרשינא לעיל.

**צל"ח מסכת ביצה דף ז עמוד ב**

כי לא בדק אימא מאתמול הוא. ואע"ג דהוא דבר שיש לו מתירין אעפ"כ אזלינן בתר רובה, ועיין בתוס' בד"ה כי לא בדק. וז"ל הר"ן [ג: ד"ה ודוקא], ומהא משמע דאפילו בדשיל"מ בדרבנן אזלינן בתר רובה וכו', ואע"ג דדשיל"מ אפילו באלף לא בטיל שאני הכא דלא איתחזיק איסורא. ואני אומר דדעת רבינו הגדול [הרמב"ם] שסוגיא זו באמת אזלי אליבא דהנך אמוראי לעיל דף ג' ע"ב דמוקי הך ברייתא דספיקא אסורה בספק טריפה אבל ספק י"ט דספק רבנן הוא ספיקא מותרת ולא ס"ל דדשיל"מ אפי' בדרבנן לא בטיל, אבל לדידן דס"ל כרב אשי דדשיל"מ אפילו בדרבנן ספיקו אסור לא אזלינן בתר רובא, וא"כ אפילו איכא זכר בהדה ואפילו לא בדק מאתמול והשכים ומצא ביצה ג"כ אסורה לדעת הרמב"ם דס"ל יצאה רובה וחזרה אסורה כמש"ל [ד"ה ודע], א"כ חיישינן שמא אתמול יצאה רובה ובלילה נולדה לגמרי והרי היא לדעת הרמב"ם ביצה שנולדה בי"ט. ומה דאמרינן בשמעתין דר' יוחנן לא שכיחא היינו דלא אזלינן לקולא לתלות שיצאה רובה וחזרה, אבל לחומרא חיישינן בדשיל"מ אפי' במלתא דלא שכיחא, ולכך ליכא שום נפקותא לדינא בהך דכל שתשמישו ביום וכו', ולכן השמיט הרמב"ם כל זה לגמרי.

**חתם סופר מסכת ביצה דף ז עמוד א**

מיהו הר"ן בשמעתין ס"ל נהי דשיל"מ לא בטיל ברוב היינו כיון דאתחזק עכ"פ מיעוט איסור בתוך התערובו' משא"כ מרובא דליתא קמן כגון רובא דספנא יולדת ביום דלא אתחזק שום מיעוט איסור לפנינו גם בדשיל"מ הולכין אחר הרוב ומ"מ לקמן ס"פ אין צדין כ' ר"ן שהוא חוכך בעכו"ם שהבי' ביצים בי"ט אי נסמוך ארוב ביצי' דעלמא שהם מאתמול שלשום ע"ש ותמהו האחרוני' בסתירה זו ועי' שער המלך פ"ד מהו' י"ט הלכה כ"ד ועי' יד דוד בשמעתין ועי' מל"מ פ"ז מהו' מעילה:

ולפע"ד ודאי היכי דאיתחזק מיעוט איסור בתוך התערובות פשיטא דלא בטיל והיכי דלא אתחזק כלל כגון שהעכו"ם מביא בליל י"ט דלית לן שום חזקה שנולדה שום ביצה בלילה בכל העולם כלל בזה פשיטא דאזלינן בתר רובא דיולדת ביום. אך אם העכו"ם מביא ביום נהי דלא דמי לרובא דנתערבה באלף דאיכא חזקת מיעוט קמן מ"מ נמי לא דמי לעכו"ם המביא בלילה דלא אתחזק שנולד שום ביצה בלילה. אבל הכא משהאיר השחר איכא כמה ביצים שנולדה היום בעולם ואתחזק איסורא בעולם עכ"פ בזה חוכך הר"ן להחמיר כנלע"ד:

**פרחי כהונה מסכת ביצה דף ז עמוד א**

שם בגמ' ואפילו בדק יפה יפה אימר יצתה וכו'. ר"ל ואפילו אמר דבדק יפה יפה מותרת משום דאמרינן יצתה רובה וחזרה וכן פירש הרב ברכת ה' ודלא כהרב זרעו של אברהם שפירש [מטעם ספק ספיקא שמא לא בדק יפה ואת"ל] בדק יפה שמא יצתה וחזרה ע"ש דזה הוי ספק ספיקא משם אחד דלכל הספיקות שמא יצאה מאתמול או היום אלא ודאי בלא ספק ספיקא נמי מותרת דעל כרחך יצאה אתמול. אלא דמה שהעיר עליו הרב ברכת ה' דאמאי הוי ספק אם בדק יפה וברי לו שבדק היטב ע"ש לענ"ד ל"ק דאנן לא ידעינן אם בדק יפה או לא ואמרינן ס"ס שמא לא בדק יפה ואת"ל בדק יפה שמא יצתה וכו'. גם מ"ש דלמ"ל ס"ס ע"ש י"ל דהאי דאמרינן שמא לא בדק יפה מצטרף עם הצד דיצאה רובה ומהני אע"ג דלא שכיח ובלא זה הא דאמרינן יצתה רובה לא מהני דהוא לא שכיח.

**ערוך השולחן אורח חיים סימן תקיג**

סעיף ט

ביצה שיצאה רובה מעיו"ט וחזרה למעיה ואח"כ נולדה ביו"ט מותרת דכיון דיצאת רובה חשבינן לה כילוד ולפיכך אפילו בדק בקינה של תרנגולת עיו"ט סמוך לחשיכה ולא מצא בה ביצה ולמחר השכים ומצא ביצה מותרת דקים להו לחז"ל שתרנגולת אינה יולדת בלילה ובע"כ שילדה מבעוד יום ולא מצאה או יצאה רובה וחזרה ואמרו חז"ל דזהו בתרנגולת היולדת מזכר אבל היולדת ביצים מחמימות הקרקע תוכל להוליד גם בלילה אך אם יש תרנגול זכר בתוך ששים בתים מהתרנגולת ואין נהר מפסיק שאין בו גשר תולין הכל בהתרנגול אך אם רחוק מששים בתים או שיש נהר בלי גשר אסורה כשבדק מאתמול סמוך לחשיכה ולא מצא אבל אם לא בדק גם בכה"ג שריא שאנו תולין שמאתמול נולדה שרובן יולדות ביום אפילו בלא זכר וזהו בבדק באור היום אבל אם אח"כ בכל עניין אסורה דשמא ילדה היום ואף שיש ספק הא נתבאר דספק אסור [כל זה בביצה ז':]:

סעיף י

ולפיכך מותר ליקח ביצים מן הא"י בליל ראשון של יו"ט משום דוודאי נולדו ביום וכן בליל שני של שני י"ט של גליות אבל לא בליל שני של ר"ה ולא בליל שני של שבת ויו"ט הסמוכים זל"ז מפני הטעמים שנתבארו וא"י המביא ביצים ביו"ט ראשון ומסיח לפי תומו שנולדו מאתמול מותר לסמוך עליו שהרי אינו משביח מקחו בכך דבת יומא עדיף טפי אא"כ יודע שלישראל אסור הנולדת היום דאז אינו נאמן דשמא אומר כדי שיקחו ממנו [מג"א סקי"א] ואם הביצים של הישראל והוא מסיח לפי תומו שמאתמול נולדו נאמן אפילו יודע הדין כיון דאינו נוגע בזה לעצמו ומ"מ יש אוסרין ובכיוצא בזה נתבאר ביו"ד סי' ס"ט לעניין אינו יהודי שאמר שמלחו הבשר ושם נתבאר בזה [שם]: